ང་ཚོ་མང་པོ་ཞིག་གི་ཨ་ཧྥེ་རི་ཁ་བ་ནི་ཨ་རི་ཡོད་པའི་ཤ་མདངས་ནག་པོའི་མི་རྣམས་ཡིན་པར་བསམ་བློ་འཁོར་གྱིན་ཡོད་པ་རེད།ཨ་རི་ལ་ཨ་རི་ལྷོ་ཕྱོགསདང༌།བྱང་ཕྱོགས།དབུས་ཀྱི་ས་ཁུལ་བཅས་ཡོད།ཨ་རི་ལྷོ་ཕྱོགས་སུ་ཡོད་པའི་མི་སུ་ཡིན་ཡང་ཨ་ཧྥེ་རི་ཁའི་རུས་རྒྱུད་ཡོད་པ་རྣམས་ཨ་ཧྥེ་རི་ཁ་བ་ཡིན་པ་དང༌།ཁ་ན་ཌ་ཐེ་བའི་ཨ་རི་བྱང་ཕྱོགས་སུ་ཡོད་པའི་མི་སུ་ཡིན་ཡང་ཨ་ཧྥེ་རི་ཁའི་ཟུངས་ཁྲག་ཡོད་པ་རྣམས་ཨ་ཧྥེ་རི་ཁ་བ་རེད།ཨ་རིའི་དབུས་ཀྱི་ས་ཁུལ་དུ་ཡོད་པའི་མི་སུ་ཡིན་ཡང་ཨ་ཧྥེ་རི་ཁའི་རུས་རྒྱུད་ཡོད་པ་རྣམས་ཨ་ཧྥེ་རི་ཁ་བ་ཡིན་པ་མ་ཟད།ཁ་ར་པན་ནང་དུ་འང་ཨ་ཧྥེ་རི་ཁ་བ་ཡོད་པ་རེད།དེར་བརྟེན་ངས་ཨ་ཧྥེ་རི་ཁ་བའི་ཐད་ལ་སྐད་ཆ་བཤད་སྐབས་ཨ་རིའི་ནང་དུ་ཡོད་པའི་ཨ་ཧྥེ་རི་ཁ་བའི་མི་གྲངས་ས་ཡ༢༢ཁོ་ན་མ་ཡིན་པར།ཨ་མེ་རི་ཁའི་གླིང་ཕྲན་ནང་ལྷོ་བྱང་གང་སར་ཡོད་པའི་མི་སུ་ཡིན་ཡང་འདས་པའི་ལོ་རྒྱུས་ཁྲོད་དུ་ང་ཚོར་ཐུན་མོང་གི་ཤུལ་འཛིན་དང༌།ཐུན་མོང་གི་འབྱུང་རྩ་ཡོད་པའི་ཨ་ཧྥེ་རི་ཁ་རྣམས་ཀྱི་ཆེད་དུ་སྐད་ཆ་བཤད་ཀྱི་ཡོད།དེང་སྐབས་འཛམ་གླིང་གི་ནུབ་ཕྱོགས་ས་ཁུལ་འདི་ཤུགས་རྐྱེན་མི་འདྲ་བཞི་ཐེབས་པའི་ཁྱབ་ཁོངས་སུ་འདུས་ཡོད་པ་སྟེ།དེ་ནི་སི་པན་ཀྱིས་མི་སེར་སྤེལ་ཡུལ་དུ་སྒྱུར་བའི་ས་ཁུལ་དང༌།ཧྥ་རན་སིས་མི་སེར་སྤེལ་ཡུལ་དུ་སྒྱུར་མྱོང་བའི་ས་ཁུལ།དབྱིན་ཇིས་མི་སེར་སྤེལ་ཡུལ་དུ་སྒྱུར་མྱོང་བའི་ས་ཁུལ།ང་ཚོ་སྟེ་ཨ་རི་ནང་དུ་ཡོད་པ་བཅས་ས་ཁུལ་རྣམས་རེད།སི་པན་ཀྱིས་མི་སེར་སྤེལ་དུ་སྒྱུར་བའི་ས་ཁུལ་ནི་ལ་དིན་ཨ་མི་རི་ཁ་ཡིན་པ་དང༌།གནས་དེ་རུ་ཨ་ཧྥེ་རི་ཁའི་རུས་རྒྱུད་ཡིན་པའི་ཤ་མདོག་ནག་པོའི་མི་མང་པོ་ཡོད་པ་རེད།ཧྥ་རན་སིས་མི་སེར་སྤེལ་དུ་སྒྱུར་མྱོང་བའི་ས་ཁུལ་ནི་ནུབ་ཕྱོགས་ཨིན་རྡུ་མི་རྣམས་གནས་པའི་ས་ཁུལ་དག་ལ་ངོས་འཛིན་བྱེད་ཀྱི་ཡོད།དབྱིན་ཇིས་མི་སེར་སྤེལ་དུ་སྒྱུར་མྱོང་བའི་ས་ཁུལ་ཁ་ན་ཌ་དང་ནུབ་ཕྱོགས་ཨིན་རྡུ་མི་རྣམས་ཡིན་པ་དང༌།ང་ཚོ་སྡོད་ཡོད་སའི་ཨ་རི་ས་ཁུལ་བཅས་རེདང་ཚོ་སྟེ་ཤ་མདངས་ནག་པོའི་མི་འམ།ཡང་ན་ཤ་མདངས་དཀར་པོའི་མི་མ་ཡིན་པ་རྣམས་རྣམ་པ་མི་འདྲ་བཞི་འཛམ་གླི་ང་གི་ནུབ་ཕྱོགས་ས་ཁུལ་དུ་གནས་ཡོད་པ་རེད།